[{"text_idx": "#000004", "text": "\u2018Herio\u2019r Dreigiau\u2019 yw enw cynhadledd a fydd yn archwilio\u2019r man anghyfarwydd lle mae celf ac archaeoleg yn cyfarfod. Bydd ymarferwyr blaenllaw yn y ddwy ddisgyblaeth yn dod at ei gilydd yng Nghanolfan y Celfyddydau Aberystwyth ar 27 a 28 Chwefror 2019 i ystyried sut y caiff artistiaid eu hysbrydoli gan ddulliau a darganfyddiadau archaeolegol a sut mae archaeoleg, mewn llawer ffordd, yn ymdrech artistig."}, {"text_idx": "#000006", "text": "Mae Carmen yn credu mai hwn fydd y tro cyntaf i archaeolegwyr ac artistiaid gyfarfod i gyfnewid syniadau a fydd yn helpu i ddiffinio meysydd newydd o astudiaeth academaidd ac ymarfer artistig. \u2018Mae\u2019r croestoriadau rhwng celf ac archaeoleg yn mynd ymhell y tu hwnt i fyd cyfarwydd darlunio archaeolegol a lluniadau ailgreu. Rydw i\u2019n edrych ymlaen at y rhyngweithio rhwng y ddwy ddisgyblaeth.\u2019"}, {"text_idx": "#000009", "text": "Ymhlith yr artistiaid a fydd yn siarad y mae Kate Whiteford OBE, sy\u2019n dweud bod \u2018tynfa\u2019r gorffennol, hanes a myth, symbolau ac arwyddion\u2019 yn llinyn parhaus sy\u2019n rhedeg drwy ei gwaith; Julia Sorrell, y mae ei gwaith diweddar wedi\u2019i seilio ar dirwedd a henebion cynhanesyddol Ynysoedd Erch; a\u2019r Athro John Harvey, hanesydd celf ac ymarferwr celf sydd wedi\u2019i gyfareddu gan seiniau\u2019r gorffennol ac a drefnodd gynhadledd yn ddiweddar i ystyried \u2018Synau Celf: Ymarfer Clyweled mewn Hanes, Theori a Diwylliant\u2019."}]